Gabriel Marcel

Gabriel Honoré Marcel (født 7. desember 1889 i Paris, død 8. oktober 1973 i Paris) var en fransk filosof og dramatiker. De filosofiske hovedverkene er Journal métaphysique (Metafysisk dagbok) utgitt 1927 samt Etre et avoir (Å være og å ha) fra 1935. Sentralt i hans tenkning står problemer knyttet til erkjennelse og eksistens. I Etre et avoir gjør han rede for en distinksjon mellom begrepene «problem» og «mysterium». For Marcel er problemer noe man erkjennelsesmessig står utenfor og betrakter analytisk. «Hvor der er problem, arbeider jeg med data som er stillet foran meg», skriver han. Et mysterium er noe man er i, og framstår slik som en opplevelse som det ikke fyllestgjørende kan utlegges om. De to begrepene betegner ulike erkjennelsesmessige strategier: «Et mysterium som gjøres til gjenstand for refleksjon, vil nødvendigvis gå over til å være et problem.»

Marcels filosofi henter blant annet sin inspirasjon fra Henri Bergson, og man finner samtidig likheter med den jødiske filosofen Martin Bubers tenkning. Buber og Marcel regnes også gjerne under betegnelsen dialogfilosofi, eller jeg-du-filosofi.

Gabriel Marcel kom fra en ikke-religiøs jødisk familie og var opprinnelig ateist, men konverterte til katolisismen i 1929.

Referanser

Litteratur 
Av Gabriel Marcel på norsk
 «Utkast til en fenomenologi av ‘å ha’» [Original: «Esquisse d’une phénoménologie de l’Avoir», 1933], oversetter Asbjørn Aarnes, i: Berg, Randi (1969): Alternativ til det absurde. En studie i Gabriel Marcels filosofi. Oslo. s. 126-154.
 «Eksistens og objektivitet» [Original: «Existence et objectivité», 1925], oversetter Randi Berg, i: Berg, Randi (1969): Alternativ til det absurde. En studie i Gabriel Marcels filosofi. Oslo. s. 95-125.
 Eksistens og erkjennelse. Betraktninger over det ontologiske mysterium. [Original: Position et approches concrétes du mystére ontologique, 1949], 1958. Overs Leif Tufte. Oslo.

Om Gabriel Marcel på norsk
 Berg, Randi (1969): Alternativ til det absurde. En studie i Gabriel Marcels filosofi. Oslo
 Kolstad, Hans; Langslet, Lars Roar og Aarnes, Asbjørn red. (1991): Gabriel Marcel. Mysteriets tenker. Oslo.

Eksterne lenker 
 Om Gabriel Marcel på Stanford Encyclopedia of Philosophy
 The Gabriel Marcel Society

Personer fra Paris
Franske filosofer
Personalistiske filosofer
Franske dramatikere
Fødsler i 1889
Dødsfall i 1973